Seadme hooldus- ja remondileping
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Tellija) 
ja
________________________, registrikood _____________________, aadress ______________________,  mida esindab juhatuse liige ______________________________(edaspidi nimetatud Hooldaja), 
edaspidi nimetatud käesolevas lepingus (edaspidi nimetatud Leping) eraldi Pool või ühiselt Pooled, 
leppisid kokku alljärgnevas:
1. Lepingu objekt ja lisad
1.1. Lepingu kohaselt Hooldaja: 
1.1.1. hooldab regulaarselt Tellija seadmeid (edaspidi nimetatud Seade või Seadmed) Lepingu Lisas 1 ettenähtud korras ja tähtajal; 
1.1.2. annab Tellijale tasuta konsultatsiooni seoses Seadmete hoolduse ja remondiga; 
1.1.3. vajadusel remondib Seadmeid, lähtudes Hooldaja teenuste hinnakirjas toodud hindadest. 
1.2. Lepingule on lisatud järgmised lisad:
Lisa 1- Seadmete nimekiri, hooldushinnad ning teostatavad hooldustööd;
Lisa 2- Hooldaja teenuste hinnakiri Lepingu sõlmimise kuupäeva seisuga.
2. Töö teostamise tingimused
2.1. Hooldaja teostab Seadmete regulaarset hooldust tööpäeviti Tellija tööaegadel lähtudes Lisas 1 toodud tähtaegadest ja hooldustööde nimekirjast. 
2.2. Juhul, kui Seadmel ilmnevad rikked, kohustub Hooldaja Tellija väljakutsel rikke kõrvaldamiseks kohale ilmuma _____________ (millise tähtaja) jooksul, kiirväljakutse puhul _______________ (millise tähtaja) jooksul.
2.3. Hooldaja kohustub Seadme rikke kõrvaldama ______________ (millise tähtaja) jooksul arvates Tellija poolt väljakutse edastamisest, va juhtudel, kui Seade on muutunud kasutamiskõlbmatuks või kui rikke kõrvaldamine nõuab Seadme põhjalikku taastusremonti. 
2.4. Hooldaja koostab igast Seadmete hooldus-või remonditööst vastava remondi-või hooldustööde akti (edaspidi nimetatud Akt), mis allkirjastatakse Hooldaja esindaja ja Tellija poolt. Aktis märgitakse teostatud regulaarsed hooldustööd, Seadmete rikked, vahetatud või asendatud osad ja kulumaterjalid ning nende maksumus, samuti muud olulised asjaolud. 
3. Töö eest tasumine ja poolte vastutus
3.1. Tellija tasub Seadmete regulaarse hoolduse eest igakuist hooldustasu Lepingu Lisas 1 märgitud summas. 
3.2. Tellija tasub Seadmete remonttööde eest lähtudes Aktis märgitud Hooldaja poolt teostatud remonttöödest vastavalt Hooldaja hinnakirjale. 
3.3. Hooldaja esitab Tellijale igakuiselt arve hooldustasu ning teostatud remonttööde eest tasumiseks maksetähtajaga 10 (kümme) kalendripäeva. Tellija poolt tasumisega viivitamisel on Hooldajal õigus nõuda viivise tasumist summas 0,15 (null koma viisteist) % viivitatud summast iga tasumisega viivitatud kalendripäeva eest.
3.4. Hooldaja poolt Seadme rikke kõrvaldamisega viivitamisel üle Lepingu punktis 2.3. nimetatud tähtaja on Tellijal õigus nõuda leppetrahvi tasumist summas 0,15 (null koma viisteist) % konkreetse Seadme aasta hooldustasust iga viivitatud kalendripäeva eest. Tellijal on õigus leppetrahv maha arvata Hooldajale Lepingu kohaselt tasutavast summast. 
3.5. Hooldajal on õigus muuta Lisas 2 toodud teenuste hinnakirja ilma Tellijaga kooskõlastamata.    
4. Lepingu kehtivus  
4.1. Leping on sõlmitud “___”________________ ja kehtib kuni “_____”_________________.
4.2. Juhul, kui üks Pool ei teata teisele Poolele 1 (üks) kuu enne Lepingu tähtaja möödumist kirjaliku teatega, et ta ei soovi Lepingu pikenemist, pikeneb edaspidi Leping samadel tingimustel 1 (ühe) aastaste tähtaegade kaupa. 
4.3. Mõlemal Poolel on õigus Leping ennetähtaegselt igal ajal olenemata põhjusest üles öelda, teatades sellest teisele Poolele kirjalikult ette 1 (üks) kuu. 
5. Muud tingimused 
5.1. Üks Pool edastab Lepinguga seotud teated teise Poole Lepingus märgitud aadressil. Aadressi muutusest on Pool kohustatud koheselt informeerima teist Poolt. 
5.2. Teadete edastamine toimub telefoni, e-posti või faksi teel, va juhtudel, kui Lepingus on ette nähtud teate kirjalik vorm. Kirjalik teade saadetakse teisele Poolele posti teel tähitud kirjaga või antakse teisele Poolele üle allkirja vastu. Kirjalik teade loetakse teisele Poolele üle antuks, kui postitamisest on möödunud 5 (viis) kalendripäeva.
5.3. Lepingu muudatused ja täiendused vormistatakse kirjalikult ja kirjutatakse alla mõlema Poole poolt.
5.4. Lepinguga seotud vaidlused lahendatakse läbirääkimiste teel. Kokkuleppe mittesaavutamisel kuuluvad vaidlused lahendamisele ____________ kohtus.
5.5. Leping on koostatud eesti keeles kahes eksemplaris, millest kummalegi Poolele jääb üks Lepingu eksemplar. 
Poolte kontaktandmed:
Tellija: ___________________________________________________________________
Hooldaja: __________________________________________________________________
Poolte allkirjad:
Tellija: _________________________________	Hooldaja: _________________________________

Lisa 1, mis kuulub “_____”_________________ _____________________________ ja _______________________________________ (kelle) vahel sõlmitud lepingu nr _________________ juurde.
1. Seadmete nimekiri, hoolduse hinnad
Jrk nr	Seadme nimetus	Tüüp	Mudel	Hoolduse hind kuus (ilma käibemaksuta)	
1. 	Seade X				
2. Seadme hooldustöö kirjeldus
Hooldustöö kirjeldus	3 kuud	6 kuud	
1. Seade X			
- reguleerimine, puhastamine, õlitamine 	x		
- detailide tehnilise seisukorra kontroll		X	
			
Tellija: ____________________________________	Hooldaja: ____________________________________

Lisa 2, mis kuulub “_____”_________________ _____________________________ ja _______________________________________ (kelle) vahel sõlmitud lepingu nr _________________ juurde.
Hooldaja teenuste hinnakiri seisuga “____”__________________

Teenus 	Hind (ilma käibemaksuta)	
		
Tellija: ____________________________________	Hooldaja: ____________________________________